turjo4nis/wikipedia-bn-dump-20250701 huggingface dataset:
কে এম খালিদ

কে এম খালিদ (জন্ম ৪ আগস্ট ১৯৫৫) বাংলাদেশের সংস্কৃতি প্রতিমন্ত্রী এবং আওয়ামী লীগের একজন রাজনীতিবিদ। তিনি নবম ও একাদশ জাতীয় সংসদে ময়মনসিংহ-৫ আসন থেকে নির্বাচিত হন। ২০১৯ সালের ৭ জানুয়ারি শেখ হাসিনার চতুর্থ মন্ত্রিসভার সদস্য হিসেবে শপথ গ্রহণ করেন।

প্রারম্ভিক জীবন
খালিদ ১৯৫৫ সালের ৪ আগস্ট ময়মনসিংহ জেলায় জন্মগ্রহণ করেন। তার পিতার নাম এম আবদুল ওয়াদুদ ও মাতা রাবেয়া খাতুন। তিনি প্রথমে আনন্দ মোহন কলেজে ও পরবর্তীতে ঢাকা বিশ্ববিদ্যালয়ে শিক্ষা লাভ করেন।

রাজনৈতিক জীবন

ছাত্র রাজনীতি
খালিদ আনন্দ মোহন কলেজের ছাত্র থাকাবস্থায় রাজনীতির সাথে সম্পৃক্ত হন। ১৯৭৭ থেকে ১৯৮০ সাল পর্যন্ত তিনি বাংলাদেশ ছাত্রলীগের আনন্দ মোহন শাখার আহবায়ক ছিলেন। ১৯৮০-১৯৮১ মেয়াদে কলেজের ছাত্র সংসদের সহ-সভাপতির দায়িত্ব পালন করেন। ১৯৮১ থেকে ১৯৮৩ সাল পর্যন্ত ছাত্রলীগের ময়মনসিংহ জেলা শাখার সভাপতির দায়িত্ব পালন করেন।

১৯৮৭ থেকে বর্তমান
খালিদ এরপর আওয়ামী যুবলীগে যোগদান করেন এবং ১৯৮৭ থেকে ১৯৯৪ সাল পর্যন্ত সংগঠনের কেন্দ্রীয় নির্বাহী কমিটির সদস্য ছিলেন। ১৯৯৫ সালে তিনি আওয়ামী লীগে যোগদান করেন। ১৯৯৭ থেকে ২০০৪ সাল পর্যন্ত আওয়ামী লীগের ময়মনসিংহ জেলা শাখার যুগ্ম- সাধারণ সম্পাদক এবং ২০০৪ থেকে ২০১৩ সাল পর্যন্ত সহ-সভাপতি ছিলেন। পরবর্তীতে ময়মনসিংহ জেলার মুক্তাগাছা উপজেলা শাখার সভাপতি হিসেবে দায়িত্ব নেন।

২০০৮ সালে নবম জাতীয় সংসদ নির্বাচনে তিনি আওয়ামী লীগের মনোনয়নে ময়মনসিংহ-৫ আসন থেকে প্রথমবারের মত সংসদ সদস্য নির্বাচিত হন এবং নবম জাতীয় সংসদে দায়িত্ব পালন করেন। ২০১৮ সালের একাদশ জাতীয় সংসদ নির্বাচনে তিনি পুনরায় একই আসন থেকে একাদশ জাতীয় সংসদে নির্বাচিত হন। ২০১৯ সালের ৭ জানুয়ারি থেকে তিনি শেখ হাসিনার চতুর্থ মন্ত্রিসভায় সংস্কৃতি প্রতিমন্ত্রীর দায়িত্ব পালন করেন।

ব্যক্তিগত জীবন
খালিদ ব্যক্তিগত জীবনে সোহেলা আক্তারের সাথে বিবাহ বন্ধনে আবদ্ধ হন। এই দম্পতির তিন সন্তান রয়েছে।

তার দুই ভাই বাংলাদেশী নাট্যকার এম হামিদ, অভিনেতা মাহমুদ সাজ্জাদ।

তথ্যসূত্র

জীবিত ব্যক্তি
ময়মনসিংহ জেলার রাজনীতিবিদ
নবম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
শেখ হাসিনার চতুর্থ মন্ত্রিসভার সদস্য
১৯৫৫-এ জন্ম
ময়মনসিংহ জেলার ব্যক্তি
সপ্তম জাতীয় সংসদ সদস্যদের তালিকা

এটি সপ্তম জাতীয় সংসদ সদস্যদের একটি তালিকা, যারা সপ্তম জাতীয় সংসদে প্রতিনিধিত্ব করেছেন। এতে ১৯৯৬ সালের ১২ জুন অনুষ্ঠিত সাধারণ নির্বাচনে নির্বাচিত এবং সপ্তম সংসদের মেয়াদে অনুষ্ঠিত উপনির্বাচনে নির্বাচিত সদস্যদের নাম রয়েছে। এছাড়াও রয়েছে সংরক্ষিত আসনের মহিলা সদস্যদের নাম।

সংসদ সদস্যদের তালিকা

সংরক্ষিত মহিলা আসনের সদস্য

আরও দেখুন
 ষষ্ঠ জাতীয় সংসদ সদস্যদের তালিকা
 অষ্টম জাতীয় সংসদ সদস্যদের তালিকা

তথ্যসূত্র

৭
কায়েস উদ্দিন

মুহাম্মদ কায়েস উদ্দিন (১৯৩৭১১ নভেম্বর ২০২১) ছিলেন একজন বাংলাদেশী শিক্ষাবিদ, লেখক ও অধ্যাপক। তিনি বাংলাদেশে দুটি বিশ্ববিদ্যালয় উপাচার্যের দায়িত্ব পালন করেছেন। তিনি কুষ্টিয়া ইসলামী বিশ্ববিদ্যালয়ের ৫ম উপাচার্য ছিলেন। এছাড়াও তিনি বাংলাদেশ উন্মুক্ত বিশ্ববিদ্যালয়ের উপাচার্য হিসাবে দায়িত্ব পালন করেন। ১৯৭৪ সালে পোস্ট-ডক্টরেল গবেষণার জন্য কমনওয়েলথ ফেলোশিপ লাভ করেছিলেন।

প্রাথমিক জীবন 
কায়েস উদ্দিন ১৯৩৭ সালের ১৫ জুলাই চাঁপাইনবাবগঞ্জ জেলার গোমস্তাপুর উপজেলাস্থ আলীনগর ইউনিয়নে জন্মগ্রহণ করেন। ১৯৫৭ সালে তিনি রাজশাহী বিশ্ববিদ্যালয় থেকে অনার্স পাশ করেন। ১৯৫৭ সালে স্নাতক পরীক্ষায় ডিস্টিংশনসহ প্রথম বিভাগে প্রথম স্থান অধিকার করায় রাজশাহী বিশ্বদ্যিালয় কর্তৃপক্ষ কায়েস উদ্দিনকে স্বর্ণপদক প্রদান করে। ১৯৬১ সালে যুক্তরাজ্যের গ্লাসগো বিশ্ববিদ্যালয়ের পিএইচডি গবেষণার জন্য কমনওয়েলথ স্কলারশীপ এবং ১৯৭৪ সালে ইম্পেরিয়াল কলেজ অব সায়েন্স এন্ড টেকনোলোজিতে পোস্ট-ডক্টরেল গবেষণার জন্য কমনওয়েলথ একাডেমিক স্টাফ ফেলোশিপ লাভ করেন।

ইবিতে নিয়োগ প্রাপ্তি 
তিনি ১৯৯৭ সালে ইসলামী বিশ্ববিদ্যালয়ে উপাচার্য হিসাবে দায়িত্ব গ্রহণ করেন, এবং এখানে ৩ বছর দায়িত্ব পালনের পরে বাংলাদেশ উন্মুক্ত বিশ্ববিদ্যালয়ে উপাচার্য হিসাবে যোগদান করেন। দুর্নীতি, দলীয়করণ, স্বজনপ্রীতি ও আঞ্চলিকতার অভিযোগ এনে ক্যাম্পাসে ছাত্র-শিক্ষকের আন্দোলন শুরু হয়। আন্দোলনে তিনি পদত্যাগ করতে বাধ্য হন, ২০০০ সালের ১৯ অক্টোবর উপাচার্য পদ থেকে পদত্যাগ করেন।

মৃত্যু 
কায়েস উদ্দীন ১১ নভেম্বর ২০২১ সালে ৮৪ বছর বয়সে রাজশাহীস্থ নিজ বাসভবনে মৃত্যুবরণ করেন। তাঁকে রাজশাহী বিশ্ববিদ্যালয়ের কেন্দ্রীয় মসজিদে জানাজা শেষে বিশ্ববিদ্যালয়ের কবরস্থানে দাফন করা হয়। দৈনিক ভোরের কাগজ অনুযায়ী, তিনি গত এক বছর ধরে ডিমেনশিয়ায় আক্রান্ত ছিলেন।

তথ্যসূত্র

১৯৩৭-এ জন্ম
২০২১-এ মৃত্যু
বাংলাদেশী শিক্ষাবিদ
চাঁপাইনবাবগঞ্জ জেলার ব্যক্তি
ইসলামী বিশ্ববিদ্যালয়, বাংলাদেশের উপাচার্য
রাজশাহী বিশ্ববিদ্যালয়ের প্রাক্তন শিক্ষার্থী
গ্লাসগো বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
বাংলাদেশী রসায়নবিদ
রাজশাহী বিশ্ববিদ্যালয়ের শিক্ষক
ইম্পেরিয়াল কলেজ লন্ডনের প্রাক্তন শিক্ষার্থী
রীভা গাঙ্গুলী দাশ

রীভা গাঙ্গুলী দাশ (জন্ম ২৪ ডিসেম্বর ১৯৬১) একজন ভারতীয় কূটনৈতিক যিনি ভারতীয় পররাষ্ট্র সেবার অধীনে বাংলাদেশে ভারতের দায়িত্বপ্রাপ্ত হাইকমিশনার। বাংলাদেশে হাই কমিশনার হিসেবে যোগদানের পূর্বে তিনি ভারত সরকারের সতন্ত্র সংস্থা ভারতীয় সাংস্কৃতিক সম্পর্ক সংসদের মহাপরিচালক হিসেবে দায়িত্ব পালন করেন।

প্রারম্ভিক জীবন
রীভা গাঙ্গুলী দাশ ১৯৬১ সালের ২৪ ডিসেম্বর জন্মগ্রহণ করেন। তিনি তার শৈশব কাটান নতুন দিল্লিতে। ১৯৮৪ সালে দিল্লী বিশ্ববিদ্যালয় থেকে রাষ্ট্রবিজ্ঞান বিভাগে  স্নাতকোত্তর ডিগ্রি লাভ করে একই বিশ্ববিদ্যালয়ে রাষ্ট্রবিজ্ঞানের শিক্ষক হিসেবে যোগদান করেন। ১৯৮৮ সালে তিনি বিবাহবন্ধনে আবদ্ধ হন এবং তাদের এক কন্যা ও এক ছেলে রয়েছে।

কর্মজীবন
রীভা গাঙ্গুলী দাশ ১৯৮৬ সালে ভারতীয় পররাষ্ট্র সেবায় যোগদান করেন। পররাষ্ট্র সেবায় তার প্রথম কর্মজীবন শুরু হয় স্পেনে এবং মাদ্রিদ থেকে তিনি স্পেনীয় ভাষায় দক্ষতা অর্জন করেন। পরবর্তীতে তিনি নতুন দিল্লিতে ভারতীয় পররাষ্ট্র মন্ত্রকের সদরদপ্তরে বহিঃপ্রচার, নেপাল এবং পাসপোর্ট ও ভিসাসংক্রান্ত বিভাগে দায়িত্ব পালন করেন। তিনি ঢাকায় ভারতীয় হাইকমিশনের সাংস্কৃতিক বিভাগেরও নেতৃত্ব প্রদান করেন। এরপর একই মন্ত্রকের অধীনে নতুন দিল্লিতে জাতিসংঘের অর্থনৈতিক ও সামাজিক সম্পর্ক বিভাগের পরিচালক হিসেবে দায়িত্ব পালনরত অবস্থায় জলবায়ু পরিবর্তনসহ অন্যান্য পরিবেশগত সমঝোতায় অংশ নেন।

রীভা গাঙ্গুলী দাশ নেদারল্যান্ডসের হেগ শহরে অবস্থিত ভারতীয় দূতাবাসের উপপ্রধান হিসেবে দায়িত্ব গ্রহণ করেন এবং সেখানে আন্তর্জাতিক রাসায়নিক অস্ত্র নিরস্ত্রীকরণ সংস্থার জন্য ভারতের বিকল্প স্থায়ী প্রতিনিধি হিসেবেও দায়িত্ব পালন করেন। তিনি জয়পুরে আঞ্চলিক পাসপোর্ট অফিসার হিসেবেও কাজ করেন। ২০০৮ সাল থেকে ২০১২ সাল পর্যন্ত তিনি সাংহাইয়ে ভারতীয় কনসাল জেনারেল ছিলেন। ২০১২ সালে তাকে পররাষ্ট্র মন্ত্রকে জনকূটনীতি বিভাগের প্রধান হিসেবে দায়িত্ব দেওয়া হয়। একইসাথে তিনি লাতিন আমেরিকা ও ক্যারিবীয় বিভাগের দায়িত্ব পান।

২০১৫ সালের মার্চে তাকে রোমানিয়ায় ভারতীয় রাষ্ট্রদূত করা হয় এবং একই বছরের অক্টোবরে তাকে আলবেনিয়া ও মলদোভার রাষ্ট্রদূতের মর্যাদা দেওয়া হয়। ২০১৬ সালের মার্চে তিনি নিউ ইয়র্কে ভারতের কনসাল জেনারেল হিসেবে দায়িত্ব গ্রহণ করেন এবং ২০১৭ সালের জুলাই পর্যন্ত এ দায়িত্ব পালন করেন। ২০১৭ সালের ২৫ জুলাই থেকে ২০১৯ সালের মার্চে ঢাকাস্থ ভারতীয় হাই কমিশনার হিসেবে দায়িত্ব নেওয়ার পূর্ব পর্যন্ত ভারতীয় সাংস্কৃতিক সম্পর্ক সংসদের মহাপরিচালক হিসেবে দায়িত্ব পালন করেন।

আরো দেখুন 

 বাংলাদেশে ভারতীয় হাই কমিশনারদের তালিকা

তথ্যসূত্র

১৯৬১-এ জন্ম
ভারতীয় কূটনীতিবিদ
ভারতীয় ব্যক্তি
জীবিত ব্যক্তি
দিল্লি বিশ্ববিদ্যালয়ের প্রাক্তন শিক্ষার্থী
বাংলাদেশে ভারতের হাই কমিশনার
আশরাফ আলী খান খসরু

আশরাফ আলী খান খসরু (জন্ম: ২২ মার্চ ১৯৪৯) একজন বাংলাদেশী রাজনীতিবিদ ও মুক্তিযোদ্ধা। তিনি নেত্রকোণা-২ আসনের সাবেক সংসদ সদস্য। সমাজকল্যাণ প্রতিমন্ত্রী হিসেবে তিনি দায়িত্ব পালন করছেন।

শেখ হাসিনার তৃতীয় মন্ত্রিসভায় তিনি মৎস্য ও পশু সম্পদ প্রতিমন্ত্রী হিসেবে পালন করেন।

প্রাথমিক জীবন 
আশরাফ আলী খান খসরু ২২ মার্চ ১৯৪৯ সালে নেত্রকোণায় জন্মগ্রহণ করেন। তার পিতার নাম নুরুল ইসলাম খান ও মাতার নাম হাজেরা আক্তার খান। তার পিতা-মাতা দুজনই স্থানীয় আওয়ামী লীগের রাজনীতির সাথে সম্পৃক্ত ও মুক্তিযোদ্ধা ছিলেন। খসরু নেত্রকোণা সরকারি কলেজ থেকে বিএ পাশ করেন।

তার স্ত্রী কামরুন্নেছা আশরাফ দীনা নেত্রকোনা জেলা মহিলা আওয়ামীলীগের সভাপতি।

রাজনৈতিক জীবন 
আশরাফ আলী খান খসরু ১৯৬৪ সালে আইয়ুববিরোধী আন্দোলনে ছাত্রলীগ কর্মী হিসেবে কারাভোগ করেন। তিনি ১৯৬৬-১৯৬৮ সাল পর্যন্ত নেত্রকোনা মহকুমা ছাত্রলীগের প্রচার সম্পাদক, ১৯৬৮-১৯৬৯ পর্যন্ত সাংগঠনিক সম্পাদক, ১৯৬৯-১৯৭০ সাল পর্যন্ত নেত্রকোণা মহকুমা ছাত্রলীগের সাধারণ সম্পাদক ছিলেন।

১৯৭২-১৯৭৩ সাল পর্যন্ত নেত্রকোনা জেলা জাতীয় শ্রমিকলীগের সাধারণ সম্পাদক ছিলেন। ১৯৭৬ সালে সামরিক সরকারের জরুরি অবস্থাকালীন এক বৎসর কারাভোগ করেন। ১৯৯০ সালে স্বৈরাচারবিরোধী আন্দোলনে নেত্রকোণায় নেতৃত্ব দেন।

তিনি ১৯৯৭-২০০৪ সাল পর্যন্ত নেত্রকোণা জেলা আওয়ামী লীগের যুগ্মসাধারণ সম্পাদক এবং ২০০৪ সালের ২৩ ফেব্রুয়ারি থেকে ২০১৬ সাল পর্যন্ত নেত্রকোণা জেলা আওয়ামী লীগের সাধারণ সম্পাদক ছিলেন। ২০১৬ সালের ২৩ ফেব্রুয়ারি থেকে পুনরায় তিনি নেত্রকোণা জেলা আওয়ামী লীগের সাধারণ সম্পাদক হিসেবে দায়িত্বপালন করছেন।

জনপ্রতিনিধিত্ব 
তিনি ২০০৮ সালের নবম ও ২০১৮ সালের একাদশ জাতীয় সংসদ নির্বাচনে নেত্রকোণা-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

শেখ হাসিনার তৃতীয় মন্ত্রিসভায় তিনি ৭ জানুয়ারি ২০১৯ থেকে ১৫ ফেব্রুয়ারি ২০২০ সাল পর্যন্ত মৎস্য ও প্রাণিসম্পদ প্রতিমন্ত্রী হিসাবে দায়িত্ব পালন করেন।

শেখ হাসিনার চতুর্থ মন্ত্রিসভায় তিনি ১৬ ফেব্রুয়ারি ২০২০ সাল থেকে সমাজকল্যাণ প্রতিমন্ত্রী হিসেবে দায়িত্ব পালন করছেন।

মুক্তিযুদ্ধে অবদান 
আশরাফ আলী খান খসরু ১৯৭১ সালে মুক্তিযুদ্ধে কোম্পানী কমান্ডার হিসেবে অংশগ্রহণ করেন।

তথ্যসূত্র 

জীবিত ব্যক্তি
১৯৪৯-এ জন্ম
নেত্রকোণা সরকারি কলেজে প্রাক্তন শিক্ষার্থী
নেত্রকোণা জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
নবম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
শেখ হাসিনার তৃতীয় মন্ত্রিসভার সদস্য
শেখ হাসিনার চতুর্থ মন্ত্রিসভার সদস্য
জাহিদ ফারুক

জাহিদ ফারুক (জন্ম: ২৬ নভেম্বর ১৯৫০) বাংলাদেশ সেনাবাহিনীর একজন অবসরপ্রাপ্ত কর্নেল ও রাজনীতিবিদ। তিনি বরিশাল-৫ আসনের সাবেক সংসদ সদস্য ও পানি সম্পদ মন্ত্রণালয়ের প্রতিমন্ত্রী ছিলেন।

জন্ম ও শিক্ষাজীবন
জাহিদ ফারুক শামীমের জন্ম ২৬ নভেম্বর ১৯৫০ সালে বরিশালের নবগ্রাম রোডে। বরিশাল জিলা স্কুলের ছাত্র ছিলেন তিনি। পাকিস্তানের পেশোয়ার বিশ্ববিদ্যালয় থেকে তিনি স্নাতক ডিগ্রীধারী অর্জন করেন। তার পিতা খন্দকার মজিবুর রহমান ছিলেন সরকারি চাকরিজীবী। মা আম্বিয়া বেগম ছিলেন গৃহিণী।

তার স্ত্রী লায়লা শামীম, এই দম্পতীর এক সন্তান।

কর্মজীবন
জাহিদ ফারুক ছাত্রজীবনই তৎকালীন পাকিস্তান সেনাবাহিনীতে যোগ দেন। বাংলাদেশ স্বাধীন হলে বাংলাদেশ সেনাবাহিনীতে কাজ করেন। ২০০৪ সালে তিনি কর্নেল পদে দায়িত্ব পালন করে বাংলাদেশ সেনাবাহিনী থেকে অবসর গ্রহণ করেন।

রাজনৈতিক জীবন
জাহিদ ফারুক ২০০৪ সালে আওয়ামী লীগের রাজনীতিতে জড়িয়ে হয়ে বর্তমানে বরিশাল জেলা আওয়ামী লীগের সহ-সভাপতি।

২০০৮ সালের নবম জাতীয় সংসদ নির্বাচনে তিনি আওয়ামী লীগের প্রার্থী হিসেবে বরিশাল-৫ আসন থেকে পরাজিত হয়েছিলেন।

তিনি প্রথম বারের মতো সংসদ সদস্য নির্বাচিত হয়েছেন বরিশাল-৫ আসন থেকে ২০১৮ সালের একাদশ জাতীয় সংসদ নির্বাচনে। তিনি শেখ হাসিনার চতুর্থ মন্ত্রিসভায় পানি সম্পদ প্রতিমন্ত্রী হিসেবে দায়িত্ব পালন করেন।

তথ্যসূত্র

জীবিত ব্যক্তি
১৯৫০-এ জন্ম
বাংলাদেশ সেনাবাহিনীর কর্নেল
বরিশাল জেলার রাজনীতিবিদ
পানি সম্পদ প্রতিমন্ত্রী (বাংলাদেশ)
একাদশ জাতীয় সংসদ সদস্য
দ্বাদশ জাতীয় সংসদ সদস্য
শেখ হাসিনার চতুর্থ মন্ত্রিসভার সদস্য
বাংলাদেশ আওয়ামী লীগের রাজনীতিবিদ
পেশাওয়ার বিশ্ববিদ্যালয়ের প্রাক্তন শিক্ষার্থী
বরিশাল জিলা স্কুলের প্রাক্তন শিক্ষার্থী
শেখ হাসিনার পঞ্চম মন্ত্রিসভার সদস্য
টেরি মুর (অভিনেত্রী)

টেরি মুর () নামে পরিচিত হেলেন লুয়েলা কফোর্ড (; জন্ম: ৭ জানুয়ারি ১৯২৯) হলেন একজন মার্কিন চলচ্চিত্র ও টেলিভিশন অভিনেত্রী। তিনি ১৯৫২ সালের কাম ব্যাক, লিটল শেবা চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত কয়েকটি ব্যবসাসফল চলচ্চিত্র হল মাইটি ইয়ং জো (১৯৪৯) ও পেটন প্লেস (১৯৫৭)। তার অভিনীত অন্যান্য চলচ্চিত্রগুলো হল দ্য গ্রেট রুপার্ট (১৯৫০), টু অব আ কাইন্ড (১৯৫১), ম্যান অন আ টাইটরোপ (১৯৫৩), ড্যাডি লং লেগস (১৯৫৫), বিটুইন হেভেন অ্যান্ড হেল (১৯৫৬), বার্নার্ডিন (১৯৫৭), আ প্রাইভেট্‌স অ্যাফেয়ার (১৯৫৯), এবং হোয়াই মাস্ট আই ডাই? (১৯৬০)।

তিনি হলিউডের স্বর্ণযুগের সর্বশেষ জীবিত তারকাদের একজন।

জীবনী

জন্ম ও প্রারম্ভিক কর্মজীবন
টেরি উর ১৯২৯ সালের ৭ই জানুয়ারি ক্যালিফোর্নিয়া অঙ্গরাজ্যের গ্লেনডেলে জন্মগ্রহণ করেন। তার জন্মনাম হেলেন লুয়েলা কফোর্ড। তিনি লস অ্যাঞ্জেলেসে এক মর্মন ধর্মাবলম্বী পরিবারে বেড়ে ওঠেন। তিনি শিশু মডেল হিসেবে কাজ করেন এবং ১৯৪০ সালে মেরিল্যান্ড দিয়ে তার চলচ্চিত্রে অভিষেক ঘটে। এরপর তিনি দ্য হাওয়ার্ডস অব ভার্জিনিয়া (১৯৪০), অন দ্য সানি সাইড (১৯৪২), আ-হন্টিং উই উইল গো (১৯৪২), ট্রু টু লাইফ (১৯৪২), ইংরিদ বারিমানের কৈশোরকালের চরিত্রে গ্যাসলাইট (১৯৪৪), সিন্স ইউ ওয়েন্ট অ্যাওয়ে (১৯৪৪), সুইট অ্যান্ড লো-ডাউন (১৯৪৪) এবং দ্য ক্লক (১৯৪৫) চলচ্চিত্রে শিশুশিল্পী হিসেবে অভিনয় করেন। ১৯৪৮ সালে টেরি মুর নাম গ্রহণের পূর্বে পর্দায় তার নাম জুডি ফোর্ড, জ্যান ফোর্ড ও জানুয়ারি ফোর্ড ব্যবহার করা হত।

সন অব ল্যাসি (১৯৪৫) ও শ্যাডোড (১৯৪৬) চলচ্চিত্রে তিনি পার্শ্ব চরিত্রে অভিনয় করেন, এই চলচ্চিত্রগুলোতে তার হেলেন কফোর্ড নামটি ব্যবহার করা হয়। দ্য ডেভল অন হুইলস (১৯৪৭) চলচ্চিত্রের মনোগ্রামে অভিনয়শিল্পীদের নামের তালিকার তৃতীয় স্থানে তার নাম জ্যান ফোর্ড লেখা হয় হয়। হার্টেকস (১৯৪৮) ও সামার হলিডে (১৯৪৮) চলচ্চিত্রে পর্দায় তার নাম উল্লেখ করা হয়নি।

কলাম্বিয়ায় টেরি মুর
কলাম্বিয়া পিকচার্স মুরের সাথে দীর্ঘমেয়াদী চুক্তি স্বাক্ষরের পর তার কর্মজীবনের ব্যপ্তি বৃদ্ধি পায়। তিনি গ্লেন ফোর্ডের বিপরীতে দ্য রিটার্ন অব অক্টোবর (১৯৪৮) চলচ্চিত্রে টেরি মুর নামক একটি চরিত্রে অভিনয় করেন। পরবর্তীকালে তিনি এই নামটি তার পর্দা নাম হিসেবে গ্রহণ করেন।
 
১৯৪৯ সালে তিনি ধারে আরকেও পিকচার্সের মাইটি ইয়ং জো চলচ্চিত্রে অভিনয় করেন। পরিচালক জর্জ পাল তাকে দ্য গ্রেট রুপার্ট চলচ্চিত্রে জিমি ডুরান্টের বিপরীতে অভিনয়ের জন্য নির্বাচন করেন।

তিনি ১৯৫২ সালে হ্যাল বি. ওয়ালিস প্রযোজিত কাম ব্যাক, লিটল শেবা চলচ্চিত্রে বার্ট ল্যাঙ্কেস্টার ও শার্লি বুথের সাথে পার্শ্ব চরিত্রে অভিনয় করেন। চলচ্চিত্র সমালোচক জেমস মোনাকোর মতে এটি "টেরি মুরের অন্যতম সুন্দর অভিনয়।" দ্য নিউ ইয়র্ক টাইমস-এর বসলি ক্রাউদার বলেন, "টেরি মুর কালোত্তীর্ণ এবং অন্তহীন অমানবিকতার সঠিক চিত্রায়ন দেখিয়েছেন।" এই চলচ্চিত্রে তার অসাধরন অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

তথ্যসূত্র

বহিঃসংযোগ
 
 
 
 

১৯২৯-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
ক্যালিফোর্নিয়ার অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন বেতার অভিনেত্রী
মার্কিন স্মৃতিকথাকার
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
রুথ নেগা

রুথ নেগা (; জন্ম: ৭ জানুয়ারি ১৯৮২) হলেন একজন ইথিওপীয়-আইরিশ অভিনেত্রী। তিনি ২০১৬ সালে লাভিং চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার, ইন্ডিপেন্ডেন্ট স্পিরিট পুরস্কার, ক্রিটিকস চয়েস চলচ্চিত্র পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে আইরিশ ফিল্ম অ্যান্ড টেলিভিশন পুরস্কার ও বাফটা উদীয়মান তারকা পুরস্কার অর্জন করেন।

তিনি ক্যাপিটাল লেটারস (২০০৪), আইসোলেশন (২০০৫), ব্রেকফাস্ট অন প্লুটো (২০০৫), ও ওয়ারক্রাফট (২০১৬) চলচ্চিত্রে অভিনয় করেছেন। পাশাপাশি তিনি বিবিসির মিনি ধারাবাহিক ক্রিমিনাল জাস্টিস, আরটিই'র লাভ/হেট, ইফোরের মিসফিটস এবং এবিসির মার্ভেল্‌স এজেন্টস অব এস.এইচ.আই.ই.এল.ড.-এ অভিনয় করেছেন। ২০১৬ সাল তিনি এএমসি'র প্রিচার ধারাবাহিকে টিউলিপ ওহেয়ার চরিত্রে অভিনয় করছেন।

প্রারম্ভিক জীবন
নেগা ১৯৮২ সালে ইথিওপিয়ার আদ্দিস আবাবায় জন্মগ্রহণ করেন। তার মাতা নোরা একজন আইরিশ এবং পিতা নেগা একজন ইথিওপীয়। তার মাতা ইথিওপিয়ায় সেবিকা হিসেবে কাজ করার সময় তার পিতামাতার পরিচয় হয়। নেগা তাদের একমাত্র সন্তান। তিনি চার বছর বয়স পর্যন্ত ইথিওপিয়ায় ছিলেন। তার যখন সাত বছর বয়স, তখন তার পিতা গাড়ি দুর্ঘটনায় মারা যান। নেগা আয়ারল্যান্ডের লিমেরিক শহরে বেড়ে ওঠেন। ২০০৬ সাল থেকে তিনি লন্ডনে বসবাস করছেন।

নেগা ট্রিনিটি কলেজ, ডাবলিনের স্যামুয়েল বেকিট সেন্টারে পড়াশোনা করেন, এবং অভিনয় শিক্ষা বিষয়ে স্নাতক সম্পন্ন করেন।

কর্মজীবন
নেগার চলচ্চিত্রে অভিষেক ঘটে আইরিশ চলচ্চিত্র ক্যাপিটাল লেটার্স (২০০৪)-এ প্রধান চরিত্রে অভিনয়ের মধ্য দিয়ে। পরের বছর তিনি আইসোলেশন চলচ্চিত্রের ম্যারি নামক প্রধান চরিত্রে অভিনয় করেন। তার অভিনয় দেখার পর পরিচালক নিল জর্ডান তাকে ব্রেকফাস্ট অন প্লুটো (২০০৫) চলচ্চিত্রে নেওয়ার জন্য এই চলচ্চিত্রের কাহিনীতে পরিবর্তন আনেন।

তিনি ২০১৬ সালে লাভিং চলচ্চিত্রে শ্রেষ্ঠাংশে অভিনয় করেন। চলচ্চিত্রটি ২০১৬ সালে কান চলচ্চিত্র উৎসবে এবং পরে টরন্টো আন্তর্জাতিক চলচ্চিত্র উৎসবে প্রদর্শিত হয়। এটি ১৯৫০ ও ১৯৬০-এর দশকের ভার্জিনিয়ায় বসবাসকারী লাভিং দম্পতির সত্য ঘটনা নিয়ে আবর্তিত, যাদের সম্পর্ক নিয়ে সুপ্রিম কোর্টে লাভিং ভার্সাস ভার্জিনিয়া নামে মামলা চলে। নেগা তার অভিনয়ের জন্য বিপুল প্রশংসা অর্জন করেন, এবং শ্রেষ্ঠ অভিনেত্রী বিভাগে একাডেমি পুরস্কার, ইন্ডিপেন্ডেন্ট স্পিরিট পুরস্কার, ক্রিটিকস চয়েস চলচ্চিত্র পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে আইরিশ ফিল্ম অ্যান্ড টেলিভিশন পুরস্কার ও বাফটা উদীয়মান তারকা পুরস্কার অর্জন করেন।

তথ্যসূত্র

বহিঃসংযোগ

 

১৯৮২-এ জন্ম
জীবিত ব্যক্তি
২১শ শতাব্দীর আয়ারল্যান্ডীয় অভিনেত্রী
আয়ারল্যান্ডীয় চলচ্চিত্র অভিনেত্রী
আয়ারল্যান্ডীয় টেলিভিশন অভিনেত্রী
আয়ারল্যান্ডীয় মঞ্চ অভিনেত্রী
আইরিশ বংশোদ্ভূত ইথিওপীয় ব্যক্তি
ইথিওপীয় বংশোদ্ভূত আইরিশ ব্যক্তি
ইংল্যান্ডে আইরিশ প্রবাসী
শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
স্যাটেলাইট পুরস্কার বিজয়ী
ইথিওপীয় চলচ্চিত্র অভিনেত্রী
ট্রিনিটি কলেজ ডাবলিনের প্রাক্তন শিক্ষার্থী
ওয়াজাখওয়া জেলা

ওয়াজাখওয়া জেলা (, ) আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে ওয়াজাখওয়া। ২০০৬ সালের আদমশুমারি অনুযায়ী এই জেলার জনসংখ্যা ৫০,৮১৮ জন।

তথ্যসূত্র 

পাক্তিকা প্রদেশের জেলা
শালতোড়া বিধানসভা কেন্দ্র

শালতোড়া (বিধানসভা কেন্দ্র) ভারতের পশ্চিমবঙ্গ রাজ্যের  বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৭ নং শালতোড়া (এসসি) বিধানসভা কেন্দ্রটি শালতোড়া এবং মেজিয়া এবং বনসুরিয়া, বড়শাল, লছমনপুর ও লাটিয়াবনি গ্রাম পঞ্চায়েত গুলি গঙ্গাজলঘাটী সমষ্টি উন্নয়ন ব্লক গুলির অন্তর্গত।

শালতোড়া বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের স্বপন বাউড়ি ​​তার নিকটতম প্রতিদ্বন্দ্বী সিপিআই (এম) এর ষষ্ঠীচরণ বাউড়িকে পরাজিত করেন।

১৯৬২
১৯৬২ সালের বিধানসভার নির্বাচনে, ডা. বিধান চন্দ্র রায় শালতোড়া বিধানসভা কেন্দ্র থেকে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
বাঁকুড়া জেলার রাজনীতি
ওর মামে জেলা

ওর মামে জেলা আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে ওর মামে। অন্যান্য জেলার মত এই জেলাটিতেও সঠিক কোন জনসংখ্যার তথ্য পাওয়া যায়নি। পাক্তিকা প্রদেশের ক্ষুদ্রতম জেলাগুলির মধ্যে এটি অন্যতম।

পাক্তিকা প্রদেশের জেলা
ইয়াহিয়াখেল জেলা

ইয়াহিয়াখেল জেলা (, ) আফগানিস্তানের পাক্তিকা প্রদেশের একটি অন্যতম জেলা।

তথ্যসূত্র 

পাক্তিকা প্রদেশের জেলা
ছাতনা বিধানসভা কেন্দ্র

ছাতনা (বিধানসভা কেন্দ্র) ভারতের পশ্চিমবঙ্গ রাজ্যের  বাঁকুড়া জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৮ নং ছাতনা বিধানসভা কেন্দ্রটি ছাতনা সমষ্টি উন্নয়ন ব্লক এবং ভেদুয়াশোল, ব্রহ্মানদিহা, হাটগ্রাম, ইন্দপুর এবং রঘুনাথপুর গ্রাম পঞ্চায়েত গুলি ইন্দপুর সমষ্টি উন্নয়ন ব্লক এর অন্তর্গত।

ছাতনা বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬
২০০৬ সালের রাজ্য বিধানসভা নির্বাচনে, আরএসপির অনাথ বন্ধু মণ্ডল ছাতনা বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের মহেশ্বতা মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর সুভাষ গোস্বামী পরপর ৬ বার জয়ী হন ২০০১ এবং ১৯৯৬ সালে তৃণমূল কংগ্রেস/কংগ্রেসের স্বপন মন্ডলকে পরাজিত করেন, ১৯৯১ সালে কংগ্রেসের শান্তি সিংহকে, ১৯৮৭ সালে কংগ্রেসের তপন ব্যানার্জীকে, ১৯৮২ সালে কংগ্রেসের অরুণ পাত্রকে এবং ১৯৭৭ সালে কংগ্রেসের কমলাকান্ত হেমব্রমকে পরাজিত করেন।

১৯৫১-১৯৭২
১৯৭২ এবং ১৯৭১ সালে কংগ্রেসের কমলাকান্ত হেমব্রম জয়ী হন। এসএসপি এর সুদর্শন সিং ১৯৬৯ সালে জয়ী হন। ১৯৬৭ সালে কংগ্রেসের জে. কোলে জয়ী হন। ১৯৬২ সালে কংগ্রেসের কমলাকান্ত হেমব্রম জয়ী হন। ১৯৫৭ সালে ছাতনা বিধানসভা যৌথ আসন ছিল। কংগ্রেসের ধীরেন্দ্রনাথ চট্টোপাধ্যায় এবং কমলাকান্ত হেমব্রম ১৯৫৭ সালে উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, হিন্দু মহাসভা এর প্রবোধ চন্দ্র দত্ত এবং কংগ্রেসের কমলাকান্ত হেমব্রম উভয়ই জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
বাঁকুড়া জেলার রাজনীতি
বোহিমিয়ান র‌্যাপসোডি (চলচ্চিত্র)

বোহিমিয়ান র‌্যাপসোডি ২০১৮ সালের ব্রিটিশ রক ব্যান্ড কুইনকে কেন্দ্র করে নির্মিত বায়োগ্রাফিকাল চলচ্চিত্র। চলচ্চিত্রটিতে ব্যান্ডের গায়ক ফ্রেডি মার্কারির জীবন, ১৯৭০ সালে ব্যান্ডে তার যোগদান এবং ১৯৮৫ সালে ওয়েম্বলি স্টেডিয়ামে তাদের পরিবেশনা ফুটিয়ে তোলা হয়েছে। চলচ্চিত্রটি যৌথভাবে প্রযোজনা করে টুয়েন্টিয়েথ সেঞ্চুরি ফক্স, নিউ রিজেন্সি এবং জিকে ফিল্মস। এর পরিচালক ব্রায়ান সিঙ্গার, রচয়িতা এ্যান্থনি ম্যাককার্টেন এবং প্রযোজক হলেন গ্রাহাম কিং এবং কুইনের সাবেক ম্যানেজার জিম বিচ। চলচ্চিত্রে অভিনয় করেন রামি মালেক, গোয়লিম লি, লুসি বয়নটন, বেন হার্ডি, জোসেফ মাজেল্লো, এইডান গিলেন, টম হল্যান্ডার এবং মাইক মাইয়ার্স। কুইনের সদস্য ব্রায়ান মে এবং রজার টেইলর চলচ্চিত্রটির সৃজনি ও সঙ্গীত পরামর্শক হিসেবে কাজ করেছেন।

অভিনয়

 রামি মালেক - ফ্রেডি মার্করি / ফারোকখ বুলসারা, কুইন ব্যান্ডের লিড ভোকালিস্ট
 লুসি বয়নটন - মেরি অস্টিন, মার্কারির মেয়ে বন্ধু
 গুইলিম লি - ব্রায়ান মে, কুইনের লিড গিটারিস্ট
 বেন হার্ডি - রজার টেইলর, কুইনের ড্রামবাদক
 জোসেফ মাজেল্লো -, কুইনের বাস গিটারিস্ট
 এইডান গিলেন - জন রেইড, কুইনের ম্যানেজার
 এলেন লিচ - পল প্রেন্টার, মার্কারির ব্যক্তিগত ম্যানেজার
 টম হল্যান্ডার - জিম বিচ, কুইনের আইনজী, যে পরে ব্যান্ডের ম্যানেজারের দ্বায়িত্ব পালন করে
 মাইক মাইয়ার্স - রে ফস্টার, একজন এইএমআই নির্বাহি
 অ্যারন ম্যাককাসকার - জিম হাটন
 মেনিকা দাস - জার বুলসারা, মার্কারির মা
 এচ ভাট্টি - বোমি বুলসারা, মার্কারির বাবা
 প্রিয়া ব্ল্যাকবার্ন - কাস্মিরা বুলসারা, মার্কারির বোন
 ম্যাক্স বেনেট - ডেবিড, মেরির নতুন ছেলে বন্ধু
 ডারমট মার্পি - বব গেলডফ
 ডিকি বিউ - কেনি এভারেট
 জ্যাক রথ - টিম স্ট্যাফেল, রক ব্যান্ড স্মাইলের ভোকালিস্ট
 নেইল ফক্স-রবার্টস - মি. অস্টিন, মেরির বাবা
 ফিলিপ এ্যান্ড্রু - রেইনহোল্ড ম্যাক
 মিশেল ডানকান - শেলি স্টার্ন
 জেস রেডোমস্কি - শিরেল
 অ্যাডাম রাউফ - তরুণ ফারোখ বুলসারা

পাদটীকা

তথ্যসূত্র

ইংরেজি ভাষার চলচ্চিত্র
২০১৮-এর চলচ্চিত্র
২০১০-এর দশকের সঙ্গীতধর্মী চলচ্চিত্র
২০১০-এর দশকের জীবনীমূলক চলচ্চিত্র
মার্কিন চলচ্চিত্র
মার্কিন জীবনীমূলক চলচ্চিত্র
মার্কিন সঙ্গীতধর্মী চলচ্চিত্র
ব্রিটিশ চলচ্চিত্র
ব্রিটিশ জীবনীমূলক চলচ্চিত্র
ব্রিটিশ সঙ্গীতধর্মী চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
রিজেন্সির চলচ্চিত্র
আইম্যাক্স চলচ্চিত্র
ব্রায়ান সিঙ্গার পরিচালিত চলচ্চিত্র
সত্য ঘটনা অবলম্বনে চলচ্চিত্র
লন্ডনে ধারণকৃত চলচ্চিত্র
সঙ্গীত ও সঙ্গীতজ্ঞ সম্পর্কে চলচ্চিত্র
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
মিউনিখের পটভূমিতে চলচ্চিত্র
লন্ডনের পটভূমিতে চলচ্চিত্র
নিউ ইয়র্ক শহরের পটভূমিতে চলচ্চিত্র
মার্কিন এলজিবিটিকিউ সম্পর্কিত চলচ্চিত্র
ব্রিটিশ ঐতিহাসিক চলচ্চিত্র
ইংল্যান্ডের পটভূমিতে চলচ্চিত্র
বিবাচনকৃত চলচ্চিত্র
১৯৭৫-এর পটভূমিতে চলচ্চিত্র
মার্কিন জীবনীমূলক নাট্য চলচ্চিত্র
২০১০-এর দশকের মার্কিন চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের ঐতিহাসিক চলচ্চিত্র
মার্কিন ঐতিহাসিক চলচ্চিত্র
মার্কিন সঙ্গীতধর্মী নাট্য চলচ্চিত্র
সমকামী পুরুষ সম্পর্কিত চলচ্চিত্র
সত্য ঘটনা অবলম্বনে নাট্য চলচ্চিত্র
১৯৭০-এর পটভূমিতে চলচ্চিত্র
১৯৭১-এর পটভূমিতে চলচ্চিত্র
১৯৭৬-এর পটভূমিতে চলচ্চিত্র
১৯৮০-এর পটভূমিতে চলচ্চিত্র
১৯৮২-এর পটভূমিতে চলচ্চিত্র
১৯৮৪-এর পটভূমিতে চলচ্চিত্র
হার্টফোর্ডশায়ারে ধারণকৃত চলচ্চিত্র
বাফটা বিজয়ী (চলচ্চিত্র)
শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র
জারঘুন শের জেলা

জারঘুন শের জেলা (, ), এছাড়াও উচ্চারণ করা হয়ে থাকে জারঘুন শাহির, এবং এছাড়াও কাতাওয়াজ জেলা অথবা খায়ের কোট জেলা নামেও পরিচিত, আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে জারঘুন শের।

১৯৯৮ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৭৫,০০০ জন এর মতI যাইহোক ২০০৪ সালের জুন তারিখ, পর্যন্ত তালেবান সরকার কর্তৃক বৃহত্তর জারঘুন শাহর জেলা থেকে তিনটি নতুন জেলায় বিভক্ত করে দেন। যার ফলে নতুন জেলাগুলির নামকরণ করা হয়েছিল জনিখেল জেলা, ইয়াহিয়াখেল জেলা এবং ইউসুফখেল জেলা। ২০০৪ সালে হ্রাসকৃত জেলাটির জনসংখ্যা দাড়ায় ৩৮,০২৪ জন এর মত।

তথ্যসূত্র

বহিঃসংযোগ
 "Zarghun Shahr District: Zarghun Shahr District: Afghanistan" map, January 2004, Afghanistan Information Management Service (AIMS); showing the larger district that existed before June 2004.

পাক্তিকা প্রদেশের জেলা